Document ID: 31998F0700

Reference:
EUR-Lex - 31998F0700 - LT
Svarbus teisinis pranešimas
|
31998F0700
Oficialusis leidinys L 333 , 09/12/1998 p. 0004 - 0007
Bendrieji veiksmai1998 m. gruodžio 3 d.Tarybos priimti remiantis Europos Sąjungos sutarties K.3 straipsniu dėl Europos dokumentų archyvavimo sistemos (FADO) sukūrimo(98/700/TVR)EUROPOS SĄJUNGOS TARYBA,atsižvelgdama į Europos bendrijos steigimo sutartį ir ypač į jos K.3 straipsnio 2 dalies b punktą,kadangi Sutarties K.1 straipsnio 3 dalyje numatyta, kad imigracijos politika ir trečiųjų šalių piliečių reikalų politika yra bendras visų valstybių reikalas;kadangi kova su dokumentų klastojimu yra imigracijos politikos ir policijos bendradarbiavimo sritis; kadangi autentiškiems ir suklastotiems dokumentams platinti reikia vis modernesnių priemonių; kadangi dėl nuolatinio autentiškų dokumentų ir jų klastočių gamybos būdų tobulėjimo atsiranda aukštos kokybės priemonių poreikis;kadangi Europos kovos su sukčiavimu biuletenis ir Autentiškų dokumentų vadovas nepakankamai atitinka greito ir tikslaus dokumentų dauginimo reikalavimus, ir dėl to kompiuterinė dokumentų archyvavimo sistema, paremta tinkamu ją naudosiančio personalo parengimu, yra esminis bet kokios bendros strategijos, skirtos valstybių narių poreikiams tenkinti, elementas;kadangi keletas valstybių narių jau kompiuterizavo savąsias dokumentų archyvavimo sistemas ir jau ruošia jas naudojimui;kadangi, norint užtikrinti aukštą valstybių narių atliekamos kontrolės lygį, būtų naudinga įdiegti kompiuterizuotą dokumentų archyvavimo sistemą, kuria galėtų naudotis dokumentų tikrintojai valstybėse narėse; kadangi ši sistema turėtų leisti vartotojams gauti informaciją apie bet kokius aptiktus naujus klastojimo būdus ir apie platinamus naujus autentiškus dokumentus;kadangi, norint užtikrinti, kad sistemoje cirkuliuojanti informacija atitiktų reikalavimus ir būtų vienoda, būtina numatyti valstybių narių teikiamos informacijos paruošimo įvedimui į sistemą tvarką ir tos informacijos kontrolės bei tikrinimo tvarką;kadangi šie bendrieji veiksmai neįtakoja valstybių narių galių atpažįstant pasus, kelionių dokumentus, vizas ir kitus asmens identifikavimo dokumentus,PRIĖMĖ ŠIUOS BENDRUOSIUS VEIKSMUS:1 straipsnis1. Europos dokumentų archyvavimo sistema įvedama, norint sudaryti galimybes kompiuterinių priemonių pagalba greitai keistis valstybėms narėms priklausančia informacija apie autentiškus ir suklastotus dokumentus, surinkta, vadovaujantis šių bendrųjų veiksmų priede numatyta tvarka.2. Ši sistema visiškai nepakeičia ir nepanaikina įprasto pasikeitimo informacija raštu, kol visos valstybės narės dar nepasirengusios naudoti kompiuterizuotą sistemą.2 straipsnisSistemos duomenų bazėje be kitų dalykų pateikiama tokia informacija:a) suklastotų ir padirbtų dokumentų atvaizdai;b) autentiškų dokumentų atvaizdai;c) trumpa informacija apie klastojimo būdus;d) trumpa informacija apie apsaugos priemones.3 straipsnisEuropos sistemos įvedimas netrukdo kiekvienai valstybei narei kurti ir naudoti savo nacionalinę sistemą, atitinkančią valstybės pasienio tarnybų ir šalies vidaus tarnybų, atsakingų už dokumentų tikrinimą, reikalavimus.4 straipsnisTaryba nedelsdama nustato sistemos pritaikymo prie jau egzistuojančių sistemų, informacijos įvedimo į sistemą ir tos informacijos kontrolės ir tikrinimo procedūrų technines charakteristikas.5 straipsnisBendrieji veiksmai skelbiami Europos Bendrijų oficialiajame leidinyje ir įsigalioja kitą dieną po jų paskelbimo.1 straipsnis pradedamas taikyti ne vėliau kaip po 12 mėnesių nuo 4 straipsnyje numatytų priemonių priėmimo.Priimta Briuselyje, 1998 m. gruodžio 3 d.Tarybos varduPirmininkasK. Schlögl--------------------------------------------------PRIEDASEUROPOS DOKUMENTŲ ARCHYVAVIMO SISTEMAKompiuterinė sistema kuriama Tarybos Generaliniame Sekretoriate. Ją sudaro autentiški dokumentai bei suklastoti ir padirbti dokumentai.Europos sistemos pavadinimas yra FADO (False and Authentic Documents – Suklastoti ir autentiški dokumentai).1. Sistemos aprašymas- sistema naudojamasi per vieną centrinę tarnybą, esančią kiekvienoje valstybėje narėje,- sistema kuriama Internet tinklo pagrindu. Ji užtikrina, kad informacija bus greitai perduodama į valstybių centrines tarnybas. Vos gavęs informaciją, Tarybos Generalinis Sekretoriatas turi nedelsdamas ją įvesti į FADO sistemą. Kiekviena valstybė narė yra atsakinga už šių duomenų perrašymą į savo nacionalinę sistemą arba į naudojamą FADO sistemos kopiją,- sistema yra daugiakalbė,- sistema lengva ir patogu naudotis,- sistema labai griežtai koduojama. Garantuojamas kompiuterinėje sistemoje esančios informacijos saugumas. Sistema naudoja specialias duomenų perdavimo linijas tarp Tarybos Generalinio Sekretoriato ir valstybių narių centrinių tarnybų,- kiekvienoje valstybėje narėje sistemos informacija gaunama iš centrinės tarnybos per apsaugotą Interneto tinklą. Valstybė narė savo teritorijoje gali naudoti tokią pačią sistemą vidaus poreikiams (t. y. sujungti pasienio kontrolės postuose ar kitose atsakingose institucijose esančias stotis). Negali būti jokio tiesioginio ryšio tarp atskiro posto, išskyrus nacionalinę centrinę tarnybą, ir centrinės stoties Generaliniame sekretoriate. Sukuriamas mechanizmas, leidžiantis iš FADO sistemos kopijuoti ir papildyti naujais duomenimis valstybės narės sistemą (juostelės, kompiuterinės laikmenos, CD-ROM ir t. t.),- kiekviena valstybė narė turi teisę kurti savo saugią duomenų perdavimo šalies viduje sistemą,- FADO sistema veikia tinklo tarp centrinio punkto stoties Generaliniame sekretoriate ir valstybių narių centrinių tarnybų pagrindu. Toks tinklas leidžia greitai keistis informacija,- kadangi dokumentai bus siunčiami elektroniniu būdu, kad būtų galima juos įvesti į veikiančias nacionalines sistemas, jų dokumentų forma turi būti standartinė (JPEG, TIFF, BMP ir pan.). Atvaizdo kokybė turi būti kiek įmanoma geresnė, tačiau būtina išlaikyti pusiausvyrą tarp atvaizdo kokybės, dydžio ir glaustumo,- prireikus, svarbios atvaizdų dalys atvaizduojamos padidintos,- sistema turi suteikti galimybę ekrane sulyginti originalų dokumentą su padirbtu arba suklastotu dokumentu,- sistemoje pateikiami įvairių klastojimo būdų ir apsaugos priemonių paaiškinimai,- būtinos nuorodos, leidžiančios sistemos vartotojus labai greitai rasti visą informaciją apie dokumentą,- pirmiausia surenkami valstybių narių dokumentai bei dokumentai tų trečiųjų šalių, iš kur į valstybes nares reguliariai patenka imigrantų srautai. Sistemoje esanti informacija plečiama ir papildoma naujausiais duomenimis, kad joje būtų surinkti visi dokumentai ir ji būtų kuo išsamesnė,- sistemoje turi būti numatyta skubių įspėjimų pranešimo galimybė (,,flash), kuri įgalintų elektroniniu paštu išsiuntinėti valstybėms narėms pranešimus apie tam tikrą padirbtą dokumentą,- sistemą turi sudaryti daugiau negu vienas lygmuo. Nuo pat sistemos kūrimo pradžios turi būti numatyta galimybė įvesti papildomą užklausimų lygmenį, kur būtų pateikta ekspertams skirta detalesnė informacija,- sistemoje turi būti paskirta speciali vieta dokumentams, kurių nepripažįsta viena ar daugiau valstybių narių.2. Sistemos sąnaudosSąnaudos, susijusios su FADO sistemos sukūrimu ir naudojimu, apims techninės įrangos įsigijimą ir aprūpinimo personalu išlaidas. Kadangi FADO sistema skirta elektroniniam archyvavimui ir perdavimui dokumentų, kurie šiuo metu perduodami popieriuje, šios sąnaudos apims Tarybos administracines išlaidas pagal Europos Sąjungos Sutarties K.8 straipsnio 2 dalies pirmąjį sakinį.--------------------------------------------------

Summary:
Kova su dokumentų klastojimu: FADO dokumentų archyvavimo sistema
Kova su dokumentų klastojimu: FADO dokumentų archyvavimo sistema
 
DOKUMENTAS, KURIO SANTRAUKA PATEIKIAMA:
Bendrieji veiksmai 98/700/TVR dėl Europos dokumentų archyvavimo sistemos sukūrimo
KOKS ŠIŲ BENDRŲJŲ VEIKSMŲ TIKSLAS?
Šiais bendraisiais veiksmais sukuriama Europos Sąjungos (ES) internetinė dokumentų archyvavimo sistema, vadinama FADO (klastoti ir autentiški dokumentai internete). Ji suteikia galimybę ES šalims greitai dalytis autentiškų, suklastotų bei padirbtų dokumentų vaizdais ir taip padeda kovoti su dokumentų ir tapatybės klastojimu.
Bendrieji veiksmai 98/700/TVR panaikinami ir po kelerių metų bus pakeisti Reglamentu (ES) 2020/493 (žr. santrauką), nors turima informacija buvo perkelta į naują Europos sienų ir pakrančių apsaugos agentūros sukurtą FADO sistemą.
PAGRINDINIAI ASPEKTAI
Sistema yra daugiakalbė, ja patogu naudotis ir ji yra labai griežtai koduojama siekiant užtikrinti informacijos atitikimą standartams bei saugumą. Centrinė tarnyba kiekvienoje dalyvaujančioje šalyje yra sujungta su ES Tarybos generaliniu sekretoriatu, tačiau kiekviena ES ir Šengeno šalis turi teisę nukopijuoti sistemą ar sukurti savo saugią duomenų perdavimo šalies viduje sistemą. Sistema užtikrina, kad informaciją būtų galima greitai perduoti nacionalinėms centrinėms tarnyboms. ES sistemos įvedimas netrukdo ES šalims kurti savo nacionalinę sistemą, atitinkančią valstybės pasienio saugumo ir dokumentų tikrinimo reikalavimus. Visų pirma sistema suteikia galimybę:prireikus peržiūrėti padidintus dokumentų vaizdus;ekrane palyginti originalius ir suklastotus dokumentus;susipažinti su informacija apie klastojimo būdus ir apsaugos priemones;pateikti nuorodas, leidžiančias vartotojams greitai rasti reikiamą informaciją;pranešti apie tam tikrus padirbtus dokumentus. Pirmiausia surenkami dokumentai tų ES šalių ir ES nepriklausančių šalių, iš kurių reguliariai patenka imigrantų srautai. 2014 m. gruodžio 1 d. Jungtinė Karalystė (1) pranešė Europos Komisijai, kad pageidauja ir toliau dalyvauti įgyvendinant bendruosius veiksmus policijos bendradarbiavimo srityje. Tai patvirtinta Komisijos sprendimu 2014/858/ES.Panaikinimas
Bendrieji veiksmai 98/700/TVR panaikinami Reglamentu (ES) 2020/493.
NUO KADA TAIKOMI ŠIE BENDRIEJI VEIKSMAI?
Bendrieji veiksmai taikomi nuo 1998 m. gruodžio 10 d.
KONTEKSTAS
Daugėjant autentiškų ir padirbtų kelionės, tapatybės ir kitų patvirtinamųjų dokumentų, kaip antai pasų, leidimų gyventi šalyje ir vizų, taip pat atsirandant vis modernesnei klastojimo technikai, priemonės, kurių reikia kovojant su dokumentų ir tapatybės klastojimu, turi užtikrinti greitą ir veiksmingą dalijimąsi informacija.
Daugiau informacijos žr.:Dokumentų saugumas (Europos Komisija).
PAGRINDINIS DOKUMENTAS
1998 m. gruodžio 3 d. Bendrieji veiksmai 98/700/TVR Tarybos priimti remiantis Europos Sąjungos sutarties K.3 straipsniu dėl Europos dokumentų archyvavimo sistemos (FADO) sukūrimo (OL L 333, 1998 12 9, p. 4–7)
SUSIJĘ DOKUMENTAI
2014 m. gruodžio 1 d. Komisijos sprendimas 2014/858/ES dėl Jungtinės Didžiosios Britanijos ir Šiaurės Airijos Karalystės pranešimo apie savo pageidavimą dalyvauti taikant policijos ir teisminio bendradarbiavimo baudžiamosiose bylose srities Sąjungos teisės aktus, priimtus iki Lisabonos sutarties įsigaliojimo ir neįtrauktus į Šengeno acquis (OL L 345, 2014 12 1, p. 6–9)
2000 m. kovo 27 d. Tarybos sprendimas 2000/261/TVR dėl geresnio keitimosi informacija kovojant su suklastotais kelionės dokumentais (OL L 81, 2000 4 1, p. 1–3)
paskutinis atnaujinimas 20.05.2020(1) Jungtinė Karalystė išstojo iš Europos Sąjungos ir nuo 2020 m. vasario 1 d. tapo trečiąja šalimi (ES nepriklausančia šalimi).